b'\n_START_ARTICLE_\nAuk\xc5\xa1tutinio Pfalco Noimarktas\n_START_SECTION_\nIstorija\n_START_PARAGRAPH_\nMiesto apylink\xc4\x97s gyvenamos nuo neolito laik\xc5\xb3. \xc4\x8cia buvo rasti kapai ir kelt\xc5\xb3 pylimai. Bavarai \xc4\xafk\xc5\xabr\xc4\x97 miest\xc4\x85 VI ar VII a. Jis i\xc5\xa1 naujo buvo \xc4\xafkurtas XII a. kaip Noimarktas kelyje i\xc5\xa1 Niurnbergo \xc4\xaf R\xc4\x97gensburg\xc4\x85. Miestas pirm\xc4\x85kart pamin\xc4\x97tas 1135\xc2\xa0m., o jo \xc4\xaftvirtinimai 1315\xc2\xa0m. XIII a. imperatorius Frydrichas II suteik\xc4\x97 Noimarktui imperatori\xc5\xa1kojo miesto status\xc4\x85 ir teis\xc4\x99 rinkti muitus. Bet miestas nepasinaudojo ta teise, nes 1329\xc2\xa0m. atiteko Bavarijai Pavijos sutartimi._NEWLINE_XV\xe2\x80\x93XVI a. mieste buvo Palatinato valdov\xc5\xb3 rezidencija. \xc4\x8cia buvo \xc4\xafsik\xc5\xabr\xc4\x99s grafas Johann von Pfalz-Neumarkt, pl\xc4\x97toj\xc4\x99s Noimarkt\xc4\x85. Jo \xc4\xafp\xc4\x97diniai buvo Otas I, Otas II, Frydrichas II, tap\xc4\x99s elektoratu ir persik\xc4\x97l\xc4\x99s Heidelberg\xc4\x85._NEWLINE_I\xc5\xa1sik\xc4\x97lus grafams miesto svarba nusmuko, jis nustojo augti. Noimarktas prad\xc4\x97jo augti tik XIX a. vidury. Per Trisde\xc5\xa1imtmet\xc4\xaf kar\xc4\x85 \xc5\xa1vedai buvo u\xc5\xbe\xc4\x97m\xc4\x99 miest\xc4\x85 1633\xe2\x80\x931635 ir 1646\xe2\x80\x931649\xc2\xa0m. Abu kartus Noimarktas buvo nusiaubtas._NEWLINE_Pirmosios koalicijos laikais Austrija ir Pranc\xc5\xabzija kov\xc4\x97si prie Noimarkto 1796\xc2\xa0m. vasar\xc4\x85. Pranc\xc5\xabzai u\xc5\xbesibarikadavo mieste, tad austrai band\xc4\x97 miest\xc4\x85 sugriauti. Noimarkto kalviai atidar\xc4\x97 vartus austrams ir sustabd\xc4\x97 jo griovim\xc4\x85. Auk\xc5\xa1tutinio Pfalco Noimarktas tapo Bavarijos imperiniu miestu._NEWLINE_XIX a. Noimarkte i\xc5\xa1sipl\xc4\x97t\xc4\x97 pramon\xc4\x97. Nuo 1830\xc2\xa0m. t\xc5\xabkstan\xc4\x8diai darbinink\xc5\xb3 dirbo miesto apylink\xc4\x97se, kas\xc4\x97 Ludwigskanal, kurio u\xc5\xbebaigimas 1846\xc2\xa0m. suteik\xc4\x97 miestui uost\xc4\x85. \xe2\x80\x9eExpress-Werken\xe2\x80\x9c, \xc4\xafkurtas Noimarkte 1884\xc2\xa0m., buvo pirmasis dvira\xc4\x8di\xc5\xb3 fabrikas kontinentin\xc4\x97je Europoje._NEWLINE_Pirmasis pasaulinis karas paliko \xc5\xbeymi\xc5\xb3 mieste. 300 jo jaunuoli\xc5\xb3 mir\xc4\x97 kare._NEWLINE_1923\xc2\xa0m. rugs\xc4\x97jo m\xc4\x97n. Noimarkte buvo \xc4\xafkurta viena pirm\xc5\xb3j\xc5\xb3 vietini\xc5\xb3 NSDAP atstovybi\xc5\xb3, kuri visuomenei pasirod\xc4\x97 rugs\xc4\x97jo 23 d. per Vokie\xc4\x8di\xc5\xb3 dien\xc4\x85. Atstovyb\xc4\x97 skilo ir buvo atkurta tik 1928\xc2\xa0m.'